A fost o competiție foarte puternică, cu sute de participanți, organizată excelent la Bacău.Elevii antrenorului Terely Mihály au obținut trei medalii de bronz, iar alți doi sportivi s-au calificat în Top 8." La categoria U14, 36 kilograme Thiruvadi Alesszia a câștigat 4 din cele 5 meciuri disputate, și la final a terminat pe locul 3. Tânăra sportivă a suferit singura înfrângere în turul doi, într-un meci, care a durat 5 minute, cu două reprize de prelungiri, ea pierzând doar la avertisment. Campioana en-titre, Maya Dihenes a urcat și în acest an pe podium, și s-a întors acasa cu medalia de bronz la categoria 57 kilograme. La categoria U16, componenta lotului național, György Bettina (70 kg) a pierdut în semifinale, după care a câștigat finala mică, obținând astfel medalia de bronz. Tânăra sportivă se poate pregăti acum pentru Evaluarea Națională, fiind elevă în clasa a VIII-a la Școala Gimnzială Rákóczi Ferenc, după care se va întoarce la Cluj Napoca, pentru a se alătura colegelor de la lotul național. Sportivii Erin Oros (48 kg) și Turóczi Roland (60 kg) s-au clasat în final pe locurile la acaestă competiție.
Asculta acest articol